Täna sain kõne paanikas sõbrannalt, kel oli asja TV3 majja, kus ta polnud enam ammu käinud, aga mille ta tavaliselt on katusel toretseva võimsa logo järgi ikka ära tundnud. Nüüd leidis ta end aga juba poolel  teel Peterburgi, aga tuttavat maja polnud teeveerel hämmastaval kombel veel silma hakanud. "Kas see on üleüldse maha lõhutud?" uuris sõbranna murelikult. Õnneks selgus, et paanika on asjatu - lihtsalt katusele oli äsja paigaldatud telejaama uus logo ja see enne pidulikku avamist palakaga kinni kaetud.